अजमेर. अजमेर के सैटेलाइट रेलवे स्टेशन बनने वाले मदार एवं दौराई से इस बार ख्वाजा मोइनुद्दीन हसन चिश्ती के 805 वें उर्स में स्पेशल रेल गाड़ियों का संचालन का प्रयोग किया जाएगा। अजमेर रेल मंडल की ओर से इस संबंध में तैयारी की जा रही है।उर्स मेला स्पेशल ट्रेनें आएंगी...
अजमेर के बढ़ते विस्तार के कारण आने वाले समय में सैटेलाइट रेलवे स्टेशन मदार और दौराई से ट्रेनों का संचालन किया जाएगा। दोनों ही रेलवे स्टेशनों को सैटेलाइट रेलवे स्टेशन के रूप में विकसित करने के लिए अजमेर रेल मंडल की ओर से कार्य किया जा रहा है। उर्स में 20 स्पेशल गाड़ियों का अजमेर आने और यहां से वापस प्रस्थान करने का कार्यक्रम होगा। चूंकि शहर के मुख्य रेलवे स्टेशन पर यात्रियों का भारी दबाव रहता है और स्पेशल गाड़ियों को ट्रैक मिलने में समय लगता है, इसलिए इस बार से यह व्यवस्था लागू की जा रही है। स्पेशल ट्रेनों के संचालन के संबंध में दरगाह कमेटी के पदाधिकारियों से पूर्व में ही मीटिंग कर व्यवस्थाओं के बारे में चर्चा कर ली गई है। अब व्यवस्था को मूर्त रूप देने का काम किया जा रहा है। चूंकि स्पेशल ट्रेनों का टाइम टेबल सेट होना है। नांदेड़, बरोनी, छपरा, न्यू जलपाईगुड़ी, हैदराबाद, सियालदाह, मुंबई, आगरा आदि शहरों से उर्स मेला स्पेशल ट्रेनें आएंगी और प्रस्थान करेंगी।
इन बातों का भी देना होगा ध्यान...
- स्पेशलट्रेनों से आने वाले जायरीन के लिए दरगाह एवं विश्राम स्थली तक जाने के लिए सिटी ट्रांसपोर्ट की व्यवस्था।
- मदार एवं दौराई रेलवे स्टेशन पर आने वाले जायरीन के लिए व्यवस्थाओं तथा सुरक्षा का इंतजाम।
- दोनों ही रेलवे स्टेशनों पर भारी तादाद में जायरीन आने के साथ रुकेंगे। इसके लिए वैकल्पिक व्यवस्था।
- टिकट बुकिंग विंडो, सुरक्षा के लिए नेटवर्किंग आदि का कार्य भी करना होगा।
पुनीत चावला DRM, अजमेर अजमेर रेल मंडल ने कहा उर्स में स्पेशल ट्रेनों का संचालन पिछले वर्ष से ज्यादा होगा। इस बार दौराई एवं मदार से भी कुछ ट्रेनें संचालित की जाएगी। इसके लिए जिन क्षेत्रों की ट्रेनें अजमेर आएंगी, उन क्षेत्रों के रेल अफसरों से बात की जा रही है। ताकि टाइम टेबल तय हो सके। विभिन्न बिन्दुओं को ध्यान में रखते हुए तैयारी की जा रही है। -
hin_Deva hin_Deva hin_Deva hin_Deva hin_Deva hin_Deva hin_Deva hin_Deva